Document ID: 32003R2170

Komisijas Regula (EK) Nr. 2170/2003
(2003. gada 12. decembris),
ar kuru labo Regulu (EK) Nr. 701/2003, ar ko nosaka sīki izstrādātus noteikumus par to, kā piemērot Padomes Regulu (EK) Nr. 2286/2002 attiecībā uz režīmu, kas piemērojams Āfrikas, Karību jūras reģiona un Klusā okeāna valstu (ĀKK valstis) izcelsmes dažu mājputnu gaļas un olu produktu importam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju [1] un jo īpaši tās 3. pantu,
ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [2] un jo īpaši tās 3. pantu,
ņemot vērā Padomes 2002. gada 10. decembra Regulu (EK) Nr. 2286/2002 par režīmu, kas piemērojams lauksaimniecības produktiem un precēm, kuras iegūtas, pārstrādājot Āfrikas, Karību jūras reģiona un Klusā okeāna valstu (ĀKK valstu) izcelsmes lauksaimniecības produktus, un ar ko atceļ Regulu (EK) Nr. 1706/98, [3] un jo īpaši tās 5. pantu,
tā kā:
(1) Komisijas Regulas (EK) Nr. 701/2003 [4] 2. pantā un I pielikumā ir konstatēta kļūda, un, kas attiecas uz franču un grieķu valodas redakcijām, kļūda ir arī 1. panta otrajā daļā. Tādēļ jāveic vajadzīgie labojumi.
(2) Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulā (EK) Nr. 701/2003 izdara šādus labojumus.
1. Tās 2. pantā ievadteikumu aizstāj ar šādu teikumu:
"Šīs regulas I pielikumā minēto ikgadējo tarifu kvotu sadala šādi:";
2. Minētās regulas I pielikumu aizstāj ar šīs regulas pielikumu.
2. pants
Labojums attiecas tikai uz tekstu franču valodā.
3. pants
Labojums attiecas tikai uz tekstu grieķu valodā.
4. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 12. decembrī

Labels: 3
17
18